Projekts

LATVIJAS REPUBLIKAS MINISTRU KABINETS

2015.gada . Noteikumi Nr.

Rīgā (prot. Nr. .§)

**Noteikumi par iedzīvotāju nodrošināšanu ar pirmās nepieciešamības rūpniecības precēm valsts apdraudējuma gadījumā**

Izdoti saskaņā ar

Mobilizācijas likuma

9.panta 6.1punktu

1. Noteikumi nosaka:
	1. tās pirmās nepieciešamības rūpniecības preces (turpmāk – pirmās nepieciešamības preces), ar kurām nodrošināmi iedzīvotāji valsts apdraudējuma gadījumā;
	2. nodrošinājuma ar pirmās nepieciešamības precēm plānošanas, kā arī pirmās nepieciešamības preču izsniegšanas un izsniegšanas kontroles kārtību valstī;
	3. valsts un pašvaldību institūciju uzdevumus un pienākumus iedzīvotāju nodrošināšanā ar pirmās nepieciešamības precēm.
2. Iedzīvotājs šo noteikumu izpratnē ir persona, par kuru ziņas ir iekļautas Iedzīvotāju reģistrā, un kuras statuss Iedzīvotāju reģistrā ir ”aktīvs”.
3. Pirmās nepieciešamības preces un to mēneša normas iedzīvotāju nodrošināšanai valsts apdraudējuma gadījumā noteiktas šo noteikumu 1.pielikumā.
4. Piegādātājs šo noteikumu izpratnē ir komersants, ar kuru noslēgts atliktās piegādes līgums par pirmās nepieciešamības preču valsts apdraudējuma gadījumā piegādi.
5. Ekonomikas ministrija:
	1. sadarbībā ar Latvijas Republikas pilsētas pašvaldībām un novada pašvaldībām (turpmāk – pašvaldība) plāno finanšu līdzekļus iedzīvotāju nodrošināšanai ar pirmās nepieciešamības precēm valsts apdraudējuma gadījumā:
		1. plāno finanšu līdzekļus pirmās nepieciešamības preču iepirkuma procedūras organizēšanai saistībā ar atliktajām piegādēm;
		2. plāno finanšu līdzekļus samaksai piegādātājiem par gatavību piegādāt preces atlikto piegāžu līguma noslēgšanas gadījumā;
		3. plāno finanšu līdzekļus pirmās nepieciešamības preču iepirkumam valsts materiālajās rezervēs, kā arī to atjaunošanai;
		4. plāno finanšu līdzekļus samaksai piegādātājiem par pirmās nepieciešamības preču piegādi valsts apdraudējuma gadījumā;
	2. izvērtējot šo noteikumu 9.3.apakšpunktā pašvaldību iesniegtos priekšlikumus, organizē pirmās nepieciešamības preču atliktās piegādes valsts apdraudējuma gadījumā iepirkuma procedūras atbilstoši iepirkuma jomu regulējošajiem normatīvajiem aktiem:
		1. izveidojot iepirkuma komisiju, kuras sastāvā var tikt iekļauti Finanšu ministrijas, Iekšlietu ministrijas, Labklājības ministrijas, Vides aizsardzības un reģionālās attīstības ministrijas pārstāvji;
		2. ievērojot šo noteikumu 1.pielikumā noteiktās pirmās nepieciešamības preču normas vienam iedzīvotājam un šim mērķim piešķirto finanšu līdzekļu apjomu.
	3. izvērtējot šo noteikumu 9.4.apakšpunktā pašvaldības iesniegtos priekšlikumus, atbilstoši normatīvajiem aktiem par valsts materiālajām rezervēm sniedz priekšlikumus Iekšlietu ministrijai par tām pirmās nepieciešamības precēm, kuras nepieciešams iekļaut valsts materiālajās rezervēs, norādot to glabāšanas vietu un iespējamo atbildīgo materiālo rezervju glabātāju;
	4. slēdz līgumu ar piegādātāju vai piegādātājiem par pirmās nepieciešamības preču atliktām piegādēm, ievērojot Ministru kabineta noteikto kārtību par atliktajām piegādēm un nepārsniedzot finanšu līdzekļu apjomu, kas paredzēti šim mērķim;
	5. lemj par jaunu iepirkumu procedūru organizēšanu attiecīgās pirmās nepieciešamības preču atliktās piegādes apjomā pēc atliktās piegādes līguma izbeigšanās vai pārtraukšanas;
	6. reizi ceturksnī kontrolē piegādātāja spēju pildīt atliktās piegādes līgumu pārbaudot:
		1. vai nav pasludināts piegādātāja maksātnespējas process, apturēta vai pārtraukta tā saimnieciskā darbība, uzsākta tiesvedība par piegādātāja bankrotu vai piegādātājs netiek likvidēts;
		2. vai pirmās nepieciešamības preču esība nodrošināta atliktās piegādes līgumā noteiktajā apjomā.
	7. veic samaksu piegādātājiem par gatavību piegādāt preces atlikto piegāžu līguma noslēgšanas gadījumā, atbilstoši noslēgtā līguma nosacījumiem;
	8. noteiktā kārtībā pārdala Iekšlietu ministrijai (Nodrošinājuma valsts aģentūrai) finanšu līdzekļus šo noteikumu 5.3.apakšpunktā minēto pirmās nepieciešamības preču iekļaušanai valsts materiālajās rezervēs, tajā skaitā finanšu līdzekļus to uzturēšanai un atjaunošanai, veicot transferta pārskaitījumu;
	9. informē Vides aizsardzības un reģionālās attīstības ministriju un pašvaldības par noslēgtajiem atliktās piegādes līgumiem, vienlaikus pašvaldībām nosūtot līgumu elektroniskās kopijas;
	10. valsts apdraudējuma iestāšanās gadījumā:
		1. nosaka kontaktpersonu, par to informējot pašvaldības;
		2. pēc maksājumu attaisnojuma dokumenta par pirmās nepieciešamības preces piegādi un nodošanas - pieņemšanas akta, kas noslēgts starp attiecīgo pašvaldību un piegādātāju iesniegšanas Ekonomikas ministrijā, veic samaksu no Ekonomikas ministrijas budžetā šim mērķim piešķirtajiem finanšu līdzekļiem par piegādātajām precēm vai pakalpojumiem Ministru kabineta noteiktajā kārtībā par atliktajām piegādēm;
		3. var pieprasīt papildus informāciju no pašvaldībām un materiālo rezervju atbildīgajiem glabātājiem saistībā ar pirmās nepieciešamības preču izsniegšanas organizēšanu un uzskaiti;
		4. piešķirtā finansējuma ietvaros var organizēt papildus (atliktās piegādes līgumā noteiktajam apjomam) pirmās nepieciešamības preču vienību piegādi pašvaldībai, ja apdraudējuma situācija to prasa un tā aptver mazāk kā pusi Latvijas teritorijas.

* 1. informē Vides aizsardzības un reģionālās attīstības ministriju par:
		1. piegādātajām pirmās nepieciešamības precēm;
		2. konstatētajiem pārkāpumiem pašvaldības darbībā šo noteikumu ietvaros noteikto uzdevumu izpildē atbilstoši *likumā “Par pašvaldībām”* noteiktajai kārtībai.
1. Valsts ugunsdzēsības un glābšanas dienests saskaņo pašvaldības valsts apdraudējuma gadījumam izstrādātos rīcības plānus, ja tie paredz iedzīvotāju rīcību civilās aizsardzības ietvaros.
2. Pilsonības un migrācijas lietu pārvalde, pamatojoties uz Ekonomikas ministrijas rakstisku pieprasījumu, Ekonomikas ministrijā iesniedz Iedzīvotāju reģistra datus par iedzīvotāju skaitu pa vecuma grupām un to sadalījumu pa pašvaldību administratīvajām teritorijām pēc stāvokļa uz attiecīgā gada 1.janvāri saskaņā ar šo noteikumu 2.pielikumu.
3. Nodrošinājuma valsts aģentūra:
	1. pamatojoties uz Ekonomikas ministrijas rakstisku pieprasījumu, sniedz Ekonomikas ministrijai informāciju par valsts materiālajās rezervēs iekļautajām pirmās nepieciešamības precēm, tajā skaitā, informāciju par to veidiem, apjomiem un glabāšanas vietu;
	2. veic valsts materiālajās rezervēs iekļauto pirmās nepieciešamības preču iegādes šim mērķim piešķirto finanšu līdzekļu apmērā.
4. Pašvaldība:
	1. veic savas administratīvās teritorijas iespējamo risku izvērtējumu valsts apdraudējuma gadījumā:
		1. izvērtējot pirmās nepieciešamības preču izsniegšanas punktu skaitu un to izvietojumu pašvaldības teritorijā;
		2. izstrādājot rīcības plānu pirmās nepieciešamības preču izsniegšanai un to piegādes ceļu līdz izsniegšanas punktam iespējamajiem variantiem, kas var būt arī attiecīgās pašvaldības civilās aizsardzības plāna sastāvdaļa;
		3. izvērtējot pirmās nepieciešamības preces, kuras valsts apdraudējuma gadījumā nav iespējams nodrošināt kā atlikto piegādi un kuras nepieciešamas uzglabāt attiecīgajā pašvaldībā kā valsts materiālās rezerves;
		4. izvērtējot laika posmu, kuram nepieciešams slēgt atliktās piegādes līgumus, nepārsniedzot Publisko iepirkumu likumā noteiktos līguma slēgšanas termiņus;
		5. izvērtējot atliktās piegādes līgumā ietveramo pirmās nepieciešamības preču vienības apjomu, lai šo noteikumu 9.1.4.apakšpunktā noteiktā laika posmā nodrošinātu iedzīvotājus ar pirmās nepieciešamības precēm, ievērojot šo noteikumu 1.pielikumā noteiktās pirmās nepieciešamības preču normas vienam iedzīvotājam.
	2. pildot šo noteikumu ietvaros noteiktos uzdevumus, sagatavoto šo noteikumu 9.1.2.apakšpuntā minēto izstrādāto rīcības plānu:
		1. saskaņo ar Valsts ugunsdzēsības un glābšanas dienestu, ja tas paredz iedzīvotāju rīcību civilās aizsardzības ietvaros;
		2. precizē minēto plānu, ja saņemts Valsts ugunsdzēsības un glābšanas dienesta iebildums.
	3. pamatojoties uz izstrādātu riska izvērtējumu un rīcības plānu sniedz priekšlikumus Ekonomikas ministrijai finanšu līdzekļu plānošanā iedzīvotāju nodrošināšanai ar pirmās nepieciešamības precēm valsts apdraudējuma gadījumā, tajā skaitā, informāciju par:
		1. atliktās piegādes līgumā attiecīgajai pašvaldībai ietveramos pirmās nepieciešamības preču veidus, ievērojot šo noteikumu 1.pielikumā noteiktās preču grupas;
		2. laika posmu, kuram nepieciešams slēgt atliktās piegādes līgumus, nepārsniedzot Publisko iepirkumu likumā noteiktos līguma slēgšanas termiņus;
		3. atliktās piegādes līgumā attiecīgajai pašvaldībai ietveramo pirmās nepieciešamības preču vienības apjomu, lai šo noteikumu 9.1.4.apakšpunktā noteiktā laika posmā nodrošinātu iedzīvotājus ar pirmās nepieciešamības precēm, ievērojot šo noteikumu 1.pielikumā noteiktās pirmās nepieciešamības preču normas vienam iedzīvotājam;
		4. pirmās nepieciešamības preču piegādes vietu attiecīgās pašvaldības teritorijā;
		5. pirmās nepieciešamības precēm, kuras plānotas iekļaut valsts materiālajās rezervēs šo noteikumu vai civilās aizsardzības pasākumu ietvaros.
	4. sniedz Ekonomikas ministrijai priekšlikumus par pirmās nepieciešamības precēm, kuru piegādi valsts apdraudējuma gadījumā nav iespējams nodrošināt kā atlikto piegādi un kuras jāiekļauj valsts materiālajās rezervēs, tajā skaitā, informāciju par:
		1. valsts materiālajās rezervēs iekļaujamo pirmās nepieciešamības preču veidiem un to apjomiem;
		2. glabāšanas vietu;
		3. iespējamo atbildīgo materiālo rezervju glabātāju.
	5. valsts apdraudējuma iestāšanās gadījumā:
		1. nosaka kārtību, kādā tiek izsniegtas pirmās nepieciešamības preces iedzīvotājiem pašvaldības administratīvajā teritorijā;
		2. izvērtē valsts apdraudējuma situācijas radīto un iespējamo seku ietekmi uz pašvaldības iedzīvotājiem;
		3. nosaka pirmās nepieciešamības preču izsniegšanas vietu, biežumu un daudzumu, ņemot vērā valsts apdraudējuma situāciju un tās attīstības prognozi, un ievērojot šo noteikumu 1.pielikumā noteiktās pirmās nepieciešamības preču normas;
		4. apstiprina pirmās nepieciešamības preču izsniegšanas punktus, to vadītājus un nepieciešamo darbinieku skaitu pirmās nepieciešamības preču izsniegšanas organizēšanai punktā;
		5. izmantojot plašsaziņas līdzekļus un elektroniskos sabiedrības saziņas līdzekļus informē iedzīvotājus par pirmās nepieciešamības preču izsniegšanas kārtību un izsniegšanas punktiem;
		6. sazinās ar attiecīgajiem piegādātājiem par pirmās nepieciešamības preču piegādi attiecīgajā pašvaldības administratīvajā teritorijā, ja noslēgts atlikto piegāžu līgums, vai ar Iekšlietu ministriju, ja pirmās nepieciešamības preces iekļautas materiālajās rezervēs;
		7. izvērtējot valsts apdraudējuma situāciju, sniedz attiecīgajiem piegādātājiem vai materiālo rezervju glabātājam efektīvāko piegādes ceļa maršrutu pašvaldības administratīvajā teritorijā;
		8. kontrolē piegādāto pirmās nepieciešamības preču kvalitātes un apjoma atbilstību noslēgtajam līgumam, slēdzot ar piegādātāju preces nodošanas – pieņemšanas aktu;
		9. organizē un kontrolē pirmās nepieciešamības preču izsniegšanu;
		10. nodrošina saņemto un izsniegto pirmās nepieciešamības preču uzskaiti;
		11. iesniedz Ekonomikas ministrijā preču pieņemšanas dokumentus saistībā pirmās nepieciešamības preču piegādi;
		12. informē Ekonomikas ministrijas noteikto kontaktpersonu par atliktās piegādes līguma neievērošanas gadījumiem;
		13. nepieciešamības gadījumā organizē transportu pirmās nepieciešamības preču piegādei attiecīgās pašvaldības iedzīvotājiem.
5. Piegādātājs:
	1. atbildīgs par pirmās nepieciešamības preču esību uz līguma noslēgšanas brīdi piegādātāja iesniegtajā dokumentācijā norādītajā vietā (konkrētajā adresē) un apjomos.
	2. veido pirmās nepieciešamības preču krājumus un nodrošina to nepārtrauktu esību visu līguma darbības periodu un līguma norādītājā vietā;
	3. nodrošina Ekonomikas ministrijas pilnvarotajām personām pieeju pirmās nepieciešamības precēm, lai varētu veikt to kontroli – pārbaudīt esošās preces apjoma atbilstību iesniegtajai dokumentācijai un līgumam;
	4. reizi ceturksnī informē Ekonomikas ministriju par piegādātāja rīcībā esošo pirmās nepieciešamības preču skaitu uz katra mēneša pirmo datumu, iesniedzot pārskatu par pirmās nepieciešamības precēm;
	5. par piegādātājam pasludināto maksātnespējas procesu, apturēto vai pārtraukto saimniecisko darbību, uzsākto tiesvedību par bankrotu vai likvidāciju informē Ekonomikas ministriju un pašvaldību, kuras administratīvajā teritorijā paredzēta attiecīgā piegāde;
	6. valsts apdraudējuma iestāšanās gadījumā:
		1. attiecīgās pašvaldības norādītajā vietā piegādā pirmās nepieciešamības preces, ievērojot atliktās piegādes līgumā noteikto kārtību un termiņus;
		2. slēdz ar attiecīgo pašvaldību preces nodošanas – pieņemšanas aktu;
		3. pēc preces nodošanas – pieņemšanas akta noslēgšanas Ekonomikas ministrijā iesniedz piegādāto pirmās nepieciešamības preču maksājuma attaisnojuma dokumentu.
6. Piegādātājs var nodrošināt pirmās nepieciešamības preču valsts apdraudējuma gadījumā uzglabāšanu Latvijas Republikā, ja tā īpašumā, valdījumā vai lietojumā ir normatīvo aktu prasībām atbilstošas pirmās nepieciešamības preču uzglabāšanas telpas, un kura īpašumā ir pietiekams pirmās nepieciešamības preču apjoms vai kuram ir līgumiskas tiesības uz piedāvājumu iesniegšanas brīdi iegādāties pirmās nepieciešamības preces.
7. Valsts apdraudējuma gadījumā piegādātāja piegādātās pirmās nepieciešamības preces izmantojamas tikai iedzīvotāju nodrošināšanai ar pirmās nepieciešamības precēm.
8. Vienā reizē izsniedzamās attiecīgās pirmās nepieciešamības preces normu nosaka, sadalot šo noteikumu 1. pielikumā noteikto minētās preces apjoma mēneša normu vienai personai proporcionāli dienu skaitam starp divām izsniegšanas reizēm, ņemot vērā šo noteikumu 14.punktā noteikto minimālo daudzumu.
9. Izsniedzamās pirmās nepieciešamības preces minimālais apjoms valsts apdraudējuma gadījumā ir viena pirmās nepieciešamības preces vienība vai iepakojums, ja iepakojums ir pirmās nepieciešamības preces būtiska sastāvdaļa.
10. Izsniegtais pirmās nepieciešamības preces daudzums vienam iedzīvotājam nedrīkst pārsniegt šo noteikumu 1.pielikumā noteikto pirmās nepieciešamības preces normu vienam iedzīvotājam izņemot šo noteikumu 14.punktā minētajos gadījumos.
11. Lai mazinātu risku, kad valsts apdraudējuma gadījumā iedzīvotāji var netikt pilnībā nodrošināti ar pirmās nepieciešamības precēm, Ekonomikas ministrija izvērtē iespēju slēgt līgumus ar vairākiem piegādātājiem par attiecīgā pirmās nepieciešamības preču veida piegādi pašvaldībai, nepārsniedzot plānoto finanšu līdzekļu daudzumu.
12. Ja atliktās piegādes līgums tiek slēgts uz laika posmu ilgāku par gadu, tad atliktās piegādes līgumā var paredzēt piegādātajam kompensācijas izmaksas, kuras saistītas ar pirmās nepieciešamības preces cenas izmaiņām atliktās piegādes līgumā noteiktajā laika posmā.
13. Ekonomikas ministrija ir tiesīga atzīt par spēkā neesošu noslēgto atliktās piegādes līgumu, ja pēc līguma noslēgšanas piegādātāja piedāvājumā iesniegtajā informācijā konstatēta neatbilstība faktiskajai situācijai.
14. Ja piegādātājs neievēro šo noteikumu 10.2., 10.3. un 10.4.apakšpunktā noteiktās prasības, Ekonomikas ministrija:
	1. tiesīga aizturēt maksu par gatavību nodrošināt pirmās nepieciešamības preču piegādi valsts apdraudējuma gadījumā līdz piegādātājs novērš konstatētos pārkāpumus;
	2. piemēro soda sankcijas atbilstoši noslēgtajam atliktās piegādes līgumam.
15. Ekonomikas ministrijai ir tiesības izbeigt atliktās piegādes līgumu ar piegādātāju, ja tas nesniedz atliktās piegādes pakalpojumu, nesadarbojas konstatēto pārkāpumu novēršanā, nesniedz šo noteikumu 10.4.apakšpunktā noteikto informāciju vai sniedz maldinošu informāciju par atliktās piegādes pakalpojuma veikšanu.
16. Ja valsts apdraudējuma iestāšanās gadījumā piegādātājs nepārvaramas varas apstākļu dēļ nevar pildīt atliktās piegādes līgumu, piegādātājs par to ziņo attiecīgajai pašvaldībai un Ekonomikas ministrijai, kura izvērtē iespēju iztrūkstošās pirmās nepieciešamības preces iegādāties no cita piegādātāja, nepārsniedzot plānoto finanšu līdzekļu apjomu.
17. Valsts apdraudējuma gadījumā par nepieciešamā finansējuma avotiem pirmās nepieciešamības rūpniecības preču iegādei lemj Ministru kabinets.

## Ministru prezidente L.Straujuma

Ekonomikas ministre D.Reizniece-Ozola

Iesniedzēja:

Ekonomikas ministre D.Reizniece-Ozola

Vīza: valsts sekretārs R.Beinarovičs

27.10.2015 14:20

1907

I.Sils

67013036, Ingars.Sils@em.gov.lv